REGULAMENT
 referitor la condițiile de desfășurare a activităților de comerț stradal și a
condițiilor de amplasare a teraselor pe raza comunei Crucea, județul Constanța 



CAP. I DISPOZIȚII GENERALE

1.1 Scopul regulamentului
Art. 1   Prezentul regulament stabilește cadrul unitar pentru organizarea, autorizarea și desfășurarea de activităților de lungă durata, sezoniere și ocazionale în zone publice din Comuna Crucea.
Regulamentul se aplica fără excepție atât pe domeniul public și privat al Comunei Crucea, cât și pe proprietatea persoanelor fizice sau juridice.
1.2 Domeniul de reglementare
Art. 2 Prevederile prezentului regulament se aplica: organizațiilor fără scop lucrativ, agenților economici – persoane fizice autorizate, persoanelor juridice, ONG-urilor, întreprinderilor individuale și familiale care desfășoară activități sociale, sportive, comerciale, sau prestează servicii către populație: producătorilor, comercianților, organizațiilor și fundațiilor, instituțiilor publice, etc, în zonele publice din Comuna Crucea.
Art. 3 În zonele publice din Comuna Crucea sunt interzise cu desavarsire activitățile care incita la violenta, la ura, iredentiste, antisemite, xenofobie sau care pericliteaza siguranta populatiei, activitatile care tulbura si ordinea publica, activitățile de cersetorie si alte activități similar, ilicite sau imorale.
1.3 Cadrul legal de reglementare a domeniului
Art. 4  Activitățile în zonele publice sunt reglementate prin:
· OUG 57/2019 privind Codul administrativ;
· Legea nr. 650/2002 – pentru aprobarea Ordonantei Guvernului Nr. 99/2000 privind comercializarea produselor și serviciilor de piata;
· Hotararea nr. 348 din 18 martie 2004– privind exercitarea comerțului cu produse și servicii de piata.  
· Legea nr. 50/1991 republicată și actualizată – privind autorizarea executarii lucrărilor de construcții; cu toate modificarile si completarile ulterioare;
· Ordonanța Nr. 2/2001 – privind regimul juridic al contravențiilor; cu toate modificarile si completarile ulterioare
· Legea Nr. 126/1995 – privind regimul materiilor explozive – republicată și actualizată;
· Codul Civil, Titlul III, – Despre Contracte si Conventii.
Art. 5 Amplasamentele pentru desfășurarea de comerț stradal vor fi propuse de către Consiliul Local al Comunei Crucea.
Art. 6  Amplasamentele situate în fața punctului de lucru cu sediul fix vor fi atribuite fără licitație publică la cererea deținătorilor spațiului comercial respectiv. Cererea va fi supusă spre avizare sub forma comerțului de întâmpinare (în speță terase/ baruri/restaurante) către responsabilul cu disciplina în constructii. Solicitantul va realiza o prezentare a terasei și va supune spre analiză și aprobare, Consiliului Local Crucea, următoarea prezentare:
-  Scurt memoriu;
-  Plan cu dimensiunile terasei;
-  Plan de încadrare în zonă;
-  Simulare foto, schiță, în care se arată tipul de mobilier și calitatea materialelor, sistemul de acoperire (umbrele, sistem de fixare pe paviment), sistemul de iluminat propriu;
Art. 7 Perioada de sezon se stabilește ca fiind intervalul aprilie-noiembrie, restul lunilor fiind considerate extrasezon. 
Art. 8 . În situația în care se constată amplasarea de mobilier neautorizat pe domeniul public, acesta va fi ridicat de îndată și se vor lua măsuri de sancționare.

CAP.II DEFINITII SI CLASIFICARI

Art. 9. Definirea unor termeni utilizati pe parcursul regulamentului
- agent economic – persoana fizica sau juridica autorizata, care în cadrul activității sale profesionale, fabrica, importă, depozitează, transportă sau comercializează produse, ori părți din acestea, sau prestează servicii, definite în baza Legii 15/1990 privind reorganizarea unităților economice de stat ca regii autonome și societăți comerciale.
- consumator - orice persoana fizica, sau grup de persoane fizice constituite in asociatii, care cumpara, dobandesc, utilizează, ori consumă produse, sau servicii în afara activității profesionale;
- comerciant - persoana fizica sau juridica autorizata să desfășoare activități de comercializare a produselor și serviciilor de piata;
- comerț stradal - comerț cu amănuntul a produselor alimentare, cu caracter permanent, sezonier, sau ocazional, desfășurat pe domeniul public, în afara spațiului magazinelor, de regulă în zone cu intensă circulatie pietonala, pe străzi, trotuare, pasaje publice, sau orice zona destinata folosintei publice;
- comerț ambulant - activitatea de comercializare cu amanuntul realizata prin vânzarea în mai multe locații, pe unități (standuri) mobile, rulote, sau în vehicule special amenajate, care la încheierea programului eliberează amplasamentul;
- comerț ocazional – activitatea de comerț stradal desfășurată cu ocazia anumitor evenimente, pe o perioada limitata de timp;
- comert sezonier - activitatea de comerț stradal desfășurată în perioade de timp determinate, de regula în sezoanele turistice;
- punct de desfășurare a activității – spațiu public delimitat în cadrul amplasamentului avizat de responsabilul cu disciplina în construcții, pus la dispoziția partenerilor pentru desfășurarea activității;
- comerț stradal în puncte fixe - activitatea de comercializare în orice structură de vânzare cu amănuntul realizată pe amplasamentele stabilite;
- structura de vanzare/promovare - spațiul de desfășurare a unuia, sau mai multor exerciții comerciale;
- chiosc stradal – constructie usoara, de mici dimensiuni, temporara, avand una din laturi (sau mai multe) deschise, amplasată pe străzi și în zone publice, din care se vând: flori, ziare, reviste, țigări, sucuri, alte produse;
- terasa de alimentatie publica – spatiu amenajat in fata unități proprii de alimentație publică, în vederea servirii consumatorilor, sau cu ocazia unor evenimente cu caracter de agrement și/sau tematic (festivaluri, targuri) ;
- toneta – structura de vanzare deschisă, taraba, la care se vand, pe strada, articole mărunte, dulciuri, răcoritoare, etc;
- autospeciale, autoutilitare – structura de vanzare specializata montata pe un mijloc de transport (autospeciala, remorca, tricicleta, etc.) utilizata pentru vânzarea sau expunerea anumitor produs;
- mobilier sezonier- scaune, mese,umbrele, jardinière (pentru delimitare), corpuri de iluminat, sisteme de încălzire, panouri de prezentare a preţurilor
CAP. III CATEGORII DE ACTIVITĂȚI ECONOMICE DESFĂȘURATE
 
Art. 10 Nomenclator de produse ce pot fi comercializare pe domeniul public și privat al Comunei Crucea precum și pe proprietatea personală a persoanelor fizice și juridice
10.1 activități comerciale:
· comercializare alimentație publică, tip fast food, produse alimentare și nealimentare ambalate;
· comercializare produse de panificație și patiserie;
· comercializare produse și preparate din carne;
· comercializare inghetata în vitrina frigorifica;
· comercializare flori și aranjamente florale; 
· comercializare martisoare si artizanat;
· comercializare fructe și legume;
· comercializare popcorn, castane, porumb fiert, dozator înghețată etc.
· comercializare presa, cărți și alte publicații;
10.2 activități ocazionale:
·  În perioada  22 februarie – 8  Martie – comercializare mărțișoare, flori   etc ;
·  În perioada  1 Mai – 1  Iunie – activități de agrement, sportive, spectacole, etc.
·  Comemorare Ziua Eroilor– comercializare flori, coroane, candele și alte asemenea ;
· Targul de Crăciun și de Paști – comercializare felicitări, cadouri, jucării, podoabe de pom, obiecte de cult, etc .
· Ziua comunei Crucea - comercializare produse tip fast-food, jucării, podoabe etc.
10.3 activități de promovare:
· expoziții: expunere de produse, standuri în fața unității sau în alte locuri publice;
· expunere de masini în zone publice;
· expoziții de carte, flori în cadrul unor manifestări;
· vanzari promoționale - de promovare de produse și servicii, oferirea de mostre gratuite în cadrul unor campanii de promovare;
· expunerea cu sau fără vanzare a produselor de artizanat și a produselor handmade de către producători
10.4 activități cu caracter social, cultural, sportive, umanitar sau de interes public:
· evenimente sociale, sportive,
·  distribuirea de pliante în campaniile de informare,
·  consultațiile medicale gratuite, în cadrul unor campanii
·  acțiuni cu caracter umanitar
·  concerte
·  targuri organizate de producători sau asociații de producători
10.5 activități de agreement:
· parcuri de distractii, masinute, tobogane gonflabile,
· organizarea jocurilor de artificii;
· circuri, spectacole în aer liber;
Art. 11 Comerțul stradal poate fi clasificat astfel:
11.1 în funcție de durata de desfășurare a activității:
·  comerț ocazional;
·  comerț sezonier;
·  comerț de lungă durată;
11.2 în funcție de locul amplasării acestora
· în zone pietonale, în fața unităților de alimentatie publica;
·  în parcuri sau în vecinătatea lor, doar în cazul în care au fost prevăzute astfel de amplasamente în proiectul parcului;
·  alte spații publice;
11.3 în funcție de modul de amplasare
·  pe baza autorizației de amplasare și funcționare
· pe baza acordului de amplasare;
11.4 în funcție de structura de vânzare utilizată
· terase sezoniere amplasate în fața unităților de alimentatie publica;
· chioșcuri;
· tonete;
· triciclete, rulote,  autospeciale, autoutilitare, sau alte tipuri de unități mobile destinate desfășurării de activități comerciale;
· alte tipuri de structuri și mobilier urban avizat (Ex: chioșcurile de distribuire a presei, dozatoare pentru distribuire de produse, căsuțe, mese cu copertină, instalații frigorifice pentru preparare băuturi și înghețată etc.);
· vânzări fără utilizarea de structuri și mobilier urban.

CAP. IV PROCEDURA DE AUTORIZARE 

Art. 12 Modalitățile de amplasare a structurilor de vânzare/promovare folosite de persoanele fizice, sau juridice pe domeniul public sunt;
·  pe baza autorizației de amplasare și funcționare – pentru activitățile comerciale – cu excepția teraselor în fața punctelor de lucru.
· pe baza acordului de amplasare – pentru restul activităților din nomenclator.
Art. 13 Amplasamentele pentru desfășurarea de comerț stradal vor fi propuse de către Consiliul Local din cadrul Comunei Crucea.
Art. 14 Amplasamentele propuse pentru desfășurarea activităților pe domeniul public vor fi avizate de Comisiile de specialitate ale Consiliului Local Crucea.
Art. 15 Activitatea de comert stradal din comună, se desfășoară de către agenții economici în baza acordului de funcționare ambulant sau a avizului pentru desfășurarea activității de comerț stradal emis la cererea acestora, cu respectarea prevederilor din prezentul regulament. Dacă agentul economic renunță la amplasarea pe domeniul public a mobilierului urban sau încetează activitatea înainte de termenul aprobat prin acord/aviz trebuie să înregistreze la sediul Primăriei, o cerere în care sa precizeze numărul acordului /avizului și data încetării activității. Cererea de anulare a acordului/avizului nu poate fi făcuta retroactiv.  
Art. 16 Autorizația de amplasare si functionare – este actul administrativ în baza caruia se pot amplasa structurile de vanzare pe domeniul public al comunei. Se elibereaza de catre primăria comunei Crucea, în maximum 15 zile în baza unei documentatii compusa din:
·  cerere tip (anexa);
·  certificatul de înmatriculare sau codul fiscal (copie);
·  certificatul de urbanism - daca este cazul;
· planul de situatie;
·  planul de mobilare – fotografii;
·  contract de inchiriere pentru suprafata de teren ocupata - sau conventie pentru ocupare loc public – in cazul teraselor amenajate în fața punctului de lucru;
·  contract de salubrizare incheiat cu operatorul acestui serviciu.
Art. 17 Acordul de funcționare ambulant sau avizul pentru desfășurarea activității de comerț stradal, sezonier, se eliberează cu plata anticipată a taxelor aferente. Perioada de valabilitate a acordului va fi de minimum 30 de zile cu posibilitatea de prelungire.
Art. 18 Desfășurarea activității de comerț stradal în zone publice nu se poate realiza fără acordul/avizul emis de Primăria comunei Crucea sau cu încălcarea mențiunilor din acesta . În cazul nerespectării mențiunilor din acord/aviz, constatate de cel mult doua ori, acesta va fi retras definitiv. Măsura retragerii definitive se stabilește prin dispoziția primarului, la propunerea agentului constatator.
Art.19 Agenților economici, întreprinderilor individuale și familiale precum și persoanelor fizice autorizate care au debite sau amenzi contravenționale neachitate la Primăria comunei Crucea, nu li se vor mai elibera acorduri/avize de funcționare până la achitarea tuturor obligatiilor financiare față de bugetul local.
Art.20 În cazul în care se constată, amplasarea pe domeniul public de mobilier stradal neautorizat, acesta va fi ridicat de îndată și necondiționat, prin măsuri administrative.
Art.21 Amplasamentele pentru desfășurarea exercițiilor comerciale stradale, cu excepția celor ocazionale sau din fața punctului de lucru, vor fi atribuite în urma organizării unor licitații publice. Amplasamentele vor fi aprobate prin Hotarare a Consiliului Local. Condițiile care trebuiesc îndeplinite pentru participarea la licitație vor fi stabilite prin caietul de sarcini, aprobat prin Hotarare a Consiliului Local.
Art. 22 Cu ocazia târgurilor și a diverselor evenimente culturale și sportive se pot amplasa diferite tipuri de mobilier stradal, rulote sau vehicule comerciale, la cererea organizatorilor cu avizul persoanei responsabile cu disciplina în constructii și verificarea efectuată de Compartimentul juridic, dacă e necesar.
Art. 23 În cazul prelungirii contractelor de închiriere a terenului pentru desfășurarea activităților de comerț stradal în derulare (comerț cu flori, legume fructe, chioșcuri) se vor aplica prevederile prezentului Regulament și regulile de drept comun.
Art. 24 Contravențiile prevăzute în prezentul regulament se constată și se sancționează de către persoanele împuternicite de către Primar.

CAP. V OBLIGAȚIILE COMERCIANTILOR CARE DESFĂȘOARĂ ACTIVITĂȚI DE COMERȚ STRADAL

Art. 25 (1) În vederea desfășurării de activități comerciale pe domeniul public al comunei Crucea, comercianții vor trebui să respecte următoarele cerințe:
· În zonele publice pot fi desfășurate activități comerciale numai de către agenții economici – persoane fizice sau juridice autorizate, sau producători direcți, în baza certificatului de producător;
· Agentul economic care solicită desfășurarea de activități de comerț pe domeniul public trebuie să dispună de toate acordurile și avizele legale obligatorii pentru desfășurarea activității și să achitate anticipat taxele pentru ocuparea domeniului public.
· Activitatea de comerț stradal se va desfășura civilizat, cu respectarea normelor privind:
·  respectarea amplasamentelor,
·  igiena si sanatatea publica,
·  protectia consumatorilor,
·  proveniența și calitatea mărfurilor,
·  utilizarea caselor de marcat și a mijloacelor de cantarire autorizate,
·  protectia muncii,
·  ordinea si linistea publica
· prevenirea și stingerea incendiilor
·  respectarea condițiilor insusite prin Convenția de ocupare a locului public sau prin contractul de închiriere a terenului
· Să nu aducă prejudicii zonelor verzi și mediului înconjurător ;
· Să asigure și să păstreze curățenia în zona publica ocupata (până la jumatatea din lățimea străzii axul longitudinal) iar prin funcționare să nu creeze disconfort riveranilor.
· Să respecte orarul de funcționare, avizat de Primăria Comunei Crucea la locul de desfășurare a activității de comerț stradal;
· Să asigure şi să impună personalului de deservire:
· Echipament de protecţie sanitară şi ecuson cu datele de identificare;
· Personalul de deservire să deţină documente de identificare;
· Pe terasele amplasate pe raza Comunei Crucea, personalul de deservire va avea un aspect îngrijit şi o ţinută decentă individualizată pentru fiecare terasă.
· Este interzisă comercializarea stradala a bauturilor alcoolice sub orice forma, a produselor alimentare neambalate și a celor perisabile (excepție terasele amenajate), a articolelor de lenjerie intimă, a publicațiilor cu caracter pornografic precum și expunerea pe standuri a articolelor și publicațiilor cu caracter sexual;
· Este obligatorie amplasarea recipientelor speciale pentru deșeuri la locul desfășurării activității comerciale; Se interzice depozitarea deseurilor in zona publica ocupata, in perimetrul ei, sau pe zonele verzi; 
· Pentru comerciantii care desfășoară activitatea comercială în gherete, tonete, chioșcuri, standuri, etc., este obligatoriu sa pastreze aspectul îngrijit al acestora, intervenind cu reparațiile, reconditionarile, lucrările care se impun ori de cate ori este cazul ;
· Să respecte următoarele cerinţe privind activitatea de la punctul de lucru:
· Să dețină la punctul de lucru datele de identificare ale comerciantului nr./data acordului/autorizaţiei de funcţionare emisă de Primăria Comunei Crucea cât şi copia contractului de închiriere sau concesiune pentru ocuparea temporară a domeniului public, precum să asigure afişarea la loc vizibil a acestora.
· Să asigure expunerea estetică a produselor şi afişarea în mod vizibil al preţurilor 
· Să utilizeze personal calificat pentru activitatea de comerţ cu produse alimentare şi alimentaţie publică.
· Comerciantii care desfășoară activități comerciale în zone publice sunt obligați sa intrerupa, sa suspende sau sa restranga activitatea în cazul efectuarii unor lucrari de utilitate publica sau in cazul in care functionarea pe acel amplasament este de natură a cauza prejudicii proprietarilor imobilelor învecinate sau în dreptul căilor de acces.
Art. 25 (2) Obligațiile organizatorilor de evenimente sociale, sportive, culturale sau de agrement pe domeniul public:
a) să respecte amplasamentul, suprafața atribuită, perioada de desfășurare și tipul activității autorizate;
b) prin activitatea desfasurata sunt obligați să nu tulbure linistea si ordinea publica, sa nu împiedice circulatia pietonala și rutieră, să nu deterioreze mobilierul urban, construcțiile, sau zonele verzi din vecinătatea amplasamentului;
c) Să detina toate avizele si acordurile prevazute de lege pentru desfasurarea activității autorizate pe domeniul public;
d) Prin acțiunile desfășurate sa nu incite la violenta, sau sa creeze stări conflictuale de orice natura (politica, etnica, religioasa, etc.).

CAP. VI  REGULI DE AMPLASARE A STRUCTURILOR DE VANZARE

1. TERASE
Art. 26 Condiţiile de amplasare a teraselor în Comuna Crucea sunt următoarele:
Amenajările sezoniere se vor amplasa conform unui plan de situaţie, de-a lungul faţadelor, în faţa punctului de lucru care are activitate de alimentaţie publică, păstrând un spaţiu de trecere pentru pietoni de minim 2 m iar distanța între terasele alăturate să fie de minim 1 m.
Pentru situaţiile în care mai mulţi comercianţi au activităţi de alimentaţie publică la aceeaşi adresă sau la adrese apropiate, însă nu au front la stradă şi îndeplinesc condiţiile prezentului regulament, terasele vor fi dimensionate (ca suprafaţă) astfel încât fiecare să-şi poată desfăşura activitatea pentru care solicită autorizare, procentual în funcție de suprafața structurii interioare pe care o deține și utilizează în desfășurarea activității.
Art. 27 Se interzice amplasarea teraselor sezoniere pe carosabil.
Art. 28 Amplasarea teraselor sezoniere în cazul în care se utilizează structuri constructive altele decât umbrele și mobilier tip terasă se face cu respectarea prevederilor Legii nr.50/1991 republicată ]cu modificările şi completările ulterioare, după obţinerea certificatului de urbanism şi a autorizaţiei de construire după caz.
Art. 29 Terasele provizorii  pot fi amenajate în fata punctului de lucru, cu profil de alimentatie publica de către deținătorul acestuia, pe baza acordului de amplasare respectând următoarele reguli:
· Atribuirea amplasamentelor pentru amenajarea teraselor sezoniere, în fața punctului de lucru se face fara licitatie publica, terasele se vor amplasa de-a lungul fațadelor în fața punctului de lucru;
· Mobilierul urban va fi realizat de preferință din lemn sau metal în concordanță cu arhitectura cladirilor. Este interzisă ancorarea mobilierului urban (mese, scaune, bănci, jardiniere, etc) în pavajul pietonalului;
· Terasele pot fi acoperite cu umbrele confectionate din materiale impermeabile și rezistente la intemperii, culorile vor fi alese în nuanțe pastel din aceeași gama cromatica cu fatadele cladirilor situate de aceeași parte a străzii. Invelitoarea umbrelelor, nu va fi inscriptionata. Prinderea umbrelelor se va face în sistem independent, fără a afecta pavajul;
· Terasele se vor amplasa, păstrând un spațiu de circulație pe lângă aceasta. În cazul amplasării acesteia pe trotuar spațiul de trecere pentru pietoni va fi de minimum 1,5 m, spre carosabil;
· În situațiile în care mai mulți comercianți au activitatea în același imobil cu sau fara front la artera principala și solicita fiecare amenajarea unei terase, dimensionarea acestora se va face astfel încât să poată fi amplasate.
CHIOȘCURI , TONETE
Art.30. De la data adoptării prezentului Regulament toate chioșcurile și tonetele existente pe domeniul public și care nu dețin contracte de închiriere  pentru teren sau acestea sunt expirate  vor fi ridicate de pe domeniul public de către proprietarii acestora în termen de 60 de zile de la intrarea în vigoare a prezentului Regulament, în caz contrar, vor fi demolate pe cale administrativă pe cheltuiala proprietarilor acestora .  
Art. 31. Noile locații stabilite de administratia publică locală pe domeniul public pentru amplasarea chioșcurilor și tonetelor destinate comercializării produselor alimentare sau nealimentare, pentru prestarea serviciilor precum și chioșcuri , tonete pentru comercializare ziare și reviste, carti se inchirieaza prin licitatie publica, in conditiile legii, prin incheierea unui contract de închiriere.
Pretul care se liciteaza  pentru ocuparea domeniului public porneste de la valoarea stabilita de Compartimentul contabilitate și aprobată prin Hotarare de Consiliu Local.
Art. 32. Amplasamentele sunt propuse de către Compartimentul de Urbanism și Amenajarea Teritoriului din cadrul Primăriei UAT Crucea și vor fi adoptate prin Hotarare a Consiliului Local. Ori de cate ori se identifica noi locații se va completa anexa prezentului Regulament prin Hotarare de Consiliu Local.  
Art. 33. Condițiile pe care trebuie sa le indeplineasca structurile de vanzare sunt urmatoarele:
1. să asigure condițiile corespunzătoare pentru expunerea, păstrarea și protejarea mărfurilor ;  
2. dimensionarea se va face în funcție de zona și destinatie fără însă ca aceasta sa depaseasca suprafata maxima admisa de 15 mp;
3. să asigure spațiu suficient pentru deservirea clienților, fără a depăși suprafața acestuia și fără a depozita produse pe trotuar.
Art. 34. Durata închirierii este de minimum 1 an și maximum 5 ani, putând fi prelungită potrivit regulilor de drept comun.
Art. 35. Pentru amplasarea chioscurilor si tonetelor (cu excepția chioscurilor si tonetelor destinate difuzării şi comercializării presei, cărţilor, florilor care se încadrează în prevederile art. 37) la locul adjudecat prin licitatie publica, comerciantul va solicita autorizație de construire, în condițiile legii. În situația în care în locația pe care a fost amplasat chioșcul sau toneta se efectuează lucrări de utilitate publica care impun încetarea contractelor de inchiriere  înainte de ajungere la termen, acestea se vor ridica de către proprietarii mobilierului de pe domeniul public la somatia prealabilă a Primăriei UAT Crucea urmand a fi amplasate temporar pe un alt amplasament stabilit de către Compartimentul de Urbanism și Amenajarea teritoriului din cadrul Primăriei în termen de 30 zile de la intrarea în vigoare a prezentului Regulament și care vor fi adoptate prin Hotarare a Consiliului Local. În cazul în care situația permite, chioșcurile sau tonetele vor reveni pe vechiul amplasament.  Somatia se expediază cu cel puțin 15 de zile  inainte de data limita a ridicarii chioscurilor sau tonetelor.  
Art. 36. Chioșcurile și tunetele pot fi racordate la utilitati urbane pe cheltuiala comerciantului și cu riscul determinat de o dezafectare prematură a acestora .
Art. 37. Pentru amplasarea pe sol a obiectelor de mobilier urban pe domeniul public destinate difuzării şi comercializării presei, cărţilor, florilor şi altele asemenea – tonete, pupitre acoperite sau închise (chioşcuri) cu suprafaţa construită de maximum 5,00 m²  nu este necesară emiterea autorizaţiei de construire în conformitate cu legislația în vigoare .
Art. 38. Condițiile pentru participarea la licitație în vederea ocuparii terenului prin amplasarea de  chioscuri si tonete pe domeniul public vor fi prevăzute în Caietul de sarcini aprobat prin Hotarare a Consiliului Local .
Art.  39. (1).Acordul amplasament pentru chioscuri si tonete de comercializare presa, flori se emite în baza cererii-tip a solicitantului înregistrată la sediul Primăriei UAT Crucea.
(2).Cererea va fi însoțită de  documentele prevăzute în  prezentul Regulament.

RULOTE MOBILE
Art. 40.  (1)Locațiile unde vor fi amplasate rulotele comerciale pe domeniul public  vor fi stabilite de către Compartimentul de Urbanism și Amenajarea Teritoriului din cadrul Primăriei Crucea și vor fi  ocupate prin licitatie publica de catre comerciantii interesati în condițiile respectării  legii și a  prezentului Regulament  prin încheierea unui contract de închiriere .    
(2)Prețul care se liciteaza  pentru ocuparea domeniului public porneste de la valoarea stabilita de Compartimentul Financiar - Contabilitate, Taxe și Impozite locale din cadrul aparatului de specialitate al primarului comunei Crucea, jud. Constanța și aprobată prin Hotarare de Consiliu Local.
Art. 41. Amplasamentele sunt propuse de către  Compartimentul de Urbanism și Amenajarea Teritoriului din cadrul Primăriei UAT Crucea și vor fi adoptate prin Hotarare a Consiliului Local. Ori de cate ori se identifica noi locații se va completa anexa prezentului Regulament prin Hotarare de Consiliu Local.  
Art. 42. Durata închirierii este de 1 an, putând fi prelungită potrivit regulilor de drept comun.
Art. 43.  În situația în care în locație pe care a fost amplasată rulota și se efectueaza lucrări de utilitate publică care impun încetarea contractelor de închiriere  înainte de ajungerea la termen,  acestea se vor muta de către proprietari de pe domeniul public la somatia prealabilă a Primăriei Crucea, urmand a fi amplasate temporar pe un alt amplasament  stabilit de către Persoana desemnată din cadrul Primăriei Crucea în termen de 30 zile de la intrarea în vigoare a prezentului Regulament și care vor fi adoptate prin Hotarare a Consiliului Local. În cazul în care situația permite, după terminarea lucrărilor,  rulota va reveni pe vechiul amplasament.
Somatia se expediază cu cel puțin 15 de zile  inainte de data limita a ridicarii rulotelor .  
Art. 44. Pentru amplasarea rulotelor atat pe domeniul public  cât și pe proprietatea personală a  persoanelor fizice sau juridice  este obligatoriu:
a). utilizarea numai a rulotelor de tip comercial, omologate și inmatriculate în stare de funcționare;
b). să dețină autonomie privind utilitatile si posibilitatile de racordare .
Art. 45. (1).Acordul de amplasare pentru rulote pe domeniul public cât și pe proprietatea persoanelor fizice sau juridice se emite în baza cererii-tip a solicitantului înregistrată la sediul Primăriei UAT Crucea.
 (2). Cererea va fi însoțită de  documentele prevăzute în Anexa la prezentul Regulament.

COMERCIALIZAREA  CĂRȚILOR, FLORILOR, APARAT/DOZATOR  ÎNGHEȚATĂ, LAPTE, OUĂ
Art. 46. Cărțile, florile, aparat/dozator, inghetata, lapte și ouă,  se pot comercializa în zone publice în amplasamentele stabilite de către Compartimentul de Urbanism și Amenajarea Teritoriului din cadrul Primăriei UAT Crucea în termen de 30 zile de la intrarea în vigoare a prezentului Regulament și vor fi adoptate prin Hotarare a Consiliului Local si ocupate prin licitatie publica de comerciantii interesati cu respectarea legislatiei in vigoare prin încheierea unui contract de închiriere.
Art. 47. Forma, dimensiunile și aspectul standurilor de expunere se avizează de persoana responsabilă în domeniul urbanismului și amenajarea teritoriului.                  
Art. 48. Pretul care se liciteaza  pentru ocuparea domeniului public porneste de la valoarea stabilit de compartimentul financiar-contabilitate, taxe și impozite locale și aprobată prin Hotarare de Consiliu Local.
Art. 49.  Durata închirierii este de 1 an, putand fi prelungită potrivit regulilor de drept comun.
Art. 50. Prețul care se liciteaza  pentru ocuparea domeniului public porneste de la valoarea stabilita de Compartimentul Financiar - Contabilitate, Taxe și Impozite locale din cadrul aparatului de specialitate al primarului comunei Crucea, jud. Constanța și aprobată prin Hotarare de Consiliu Local.
Art. 51. (1). Acordul de amplasament se emite în baza cererii-tip a solicitantului înregistrată la sediul Primăriei UAT Crucea.
(2). Cererea va fi însoțită de  documentele prevăzute în Anexa la prezentul Regulament.




MOBILIER URBAN AMPLASAT ÎN FAȚA UNITĂȚII DE PROFIL/PROPRIETĂȚII PRIVATE

Art. 52.  (1) În fața punctului de lucru al societății/domeniului privat al persoanei solicitante se poate amplasa mobilier urban pentru vanzare de flori, ziare și reviste, cărți,  produse de patiserie, cofetarie, vitrina frigorifica pentru inghetata și aparat pentru înghețată, fast-food etc.,  fără licitație publica, dar, cu o suprafata nu mai mare de 6 mp, cu condiția să nu afecteze circulatia pietonala și activitatea societăților  învecinate.
(2) În fața chioscurilor si tonetelor este interzisă amplasarea mobilierului urban (tarabe, pupitre, etc), standuri de expunere a marfii sau frigidere cu băuturi, sucuri, etc.
(3) Prețul  pentru ocuparea domeniului public  este stabilit în conformitate cu valoarea stabilita prin Hotarare a Consiliului Local  privind impozitele și taxele locale.
Art. 53. Forma, dimensiunile și aspectul mobilierului urban  se avizează de  către persoana responsabilă cu urbanismul și amenajarea teritoriului din cadrul aparatului de specialitate al primarului comunei Crucea, jud. Constanța.                 
Art. 54. Pentru amplasarea mobilierului urban este obligatoriu:
a) să asigure condiții corespunzătoare pentru expunerea , protejarea și păstrarea mărfurilor;
b) să se încadreze în specificul arhitectural al zonei .
Art. 55.(1). Acordul de amplasament se emite în baza cererii-tip a solicitantului înregistrată la sediul Primăriei UAT Crucea.
(2). Cererea va fi însoțită de  documentele prevăzute în Anexa la prezentul Regulament.

CAP.  SANCȚIUNI

Art. 56. Nerespectarea prevederilor prezentului regulament sau neindeplinirea obligatiilor stabilite prin aceasta, atrage dupa sine raspunderea materiala si contraventionala, dupa caz.
Art. 57.  Constituie contraventii, conform prevederilor prezentului regulament, savarsirea urmatoarelor fapte, daca nu sunt comise in astfel de conditii incat potrivit Codului penal sa fie considerate infractiuni.
Art.58. Încalcarea dispozitiilor prezentului Regulament constituie contraventie si se sanctioneaza cu amenda cuprinsa între 1500-3000 de lei pentru nerespectarea dispozitiilor art. 11; art. 14; art. 21; art. 27; art. 41.
Art. 59. Contraventiile se constata si se aplica de catre agentii constatatori din cadrul Primariei Crucea, împuterniciti ai Primarului.
Art. 60. Prevederile prezentului Regulament se completează cu dispozitiile O.G. Nr. 2/2001 privind regimul juridic al contraventiilor.











                                          Anexa Nr. 2 la Regulament aprobat prin 


Documente necesare pentru avizarea activității de comerț stradal în zona publică a comunei Crucea

1. Aviz pentru desfăşurarea comerţului ambulant cu mărţişoare/beţe Sf. Nicolae , etc. pe teritoriul comunei Crucea:
Copie buletin de identitate sau carte de identitate în cazul persoanelor fizice;
Copie certificat de înregistrare emis de Oficiul Registrului Comertului în cazul agenţilor eonomici;
Cerere tip .
 2. Acte necesare pentru obţinerea acordului de funcţionare ambulant în vederea desfăşurării activităţii de comerţ stradal în faţa punctului de lucru cu acelasi profil (flori legume fructe, ziare si reviste, carti, produse de patiserie, cofetarie, vitrina frigorifica pentru inghetata si aparat pentru inghetata ) cu exceptia chioscurilor si tonetelor :
1. Cerere tipizată;
2. Acte firmă (certificat de înregistrare + certificat constatator cu obţinut de la ORC);
3. Certificat fiscal (din care să rezulte că nu sunt datorii la bugetul local – obţinut de la Taxe si Impozite Locale);
4. Plan de situaţie 1:500 pe care se va marca vizibil amplasamentul – obţinut de la arhitect;
5. Proiect, poza în care să fie prezentat tipul de mobilier de comerţ stradal utilizat ;
6. Activitatea de comercializare îngheţată, produse de patiserie, etc necesită document de avizare sanitar-veterinară a laboratorului în care se produce;
7. Acordul pentru desfasurarea exercitiilor comerciale eliberat de catre Primarie in baza Legii 650/2002 pentru punctul de lucru fix;
8.   Extras de carte funciară, dacă este cazul pentru teren proprietate personala a persoanelor fizice sau juridice precum si contract de inchiriere/comodat a terenului, daca este cazul.
3. Acte necesare pentru obţinerea acordului de funcţionare ambulant în vederea desfăşurării activităţii de comerţ stradal in chioscuri, tonete de presa, flori pe amplasamente adjudecate la licitatie publica:
1. Cerere tipizata;
2. Acte firmă (certificat de înregistrare + certificat constatator cu obţinut de la ORC in baza Legii 359/2004);
3. Certificat fiscal (din care să rezulte că nu sunt datorii la bugetul local – obţinut de la Direcţia Fiscală);
4. Plan de situaţie 1:500 pe care se va marca vizibil amplasamentul.
6. Proiect intocmit de un proiectant autorizat în care să fie prezentat modelul de chiosc, toneta avizat de catre responsabilul cu disciplina in constructii. 
7. Contract de inchiriere a domeniului public.
 4.Acte necesare pentru obţinerea acordului de funcţionare în vederea desfăşurării activităţii de comerţ stradal în rulotă comercială, comerț cu legume fructe, flori, cărți, popcorn etc pe amplasamente adjudecate la licitatie publica :
1. Cerere tipizată;
2. Certificat de înregistrare obţinut de la Oficiul Registrului Comerțului;
3. Certificat fiscal din care sa rezulte ca nu sunt datorii la bugetul local – obtinut de la Impozite și taxe locale.
4. Contract de închiriere a domeniului public;
5. Activitatea de alimentatie publica necesita document de avizare sanitară ;
6. Carte de identitate, talon din care sa reiasa faptul ca rulota este de tip comercial;
7. Contract de inchiriere/comodat a rulotei, daca este cazul;
8. Proiect, poza în care să fie prezentat tipul de mobilier de comerţ stradal utilizat .
5. Acte necesare pentru desfasurarea de activitati comerciale in vehicule specializate :
1. Cerere tipizată;
2. Acte firmă (certificat de înregistrare + certificat constatator cu obţinut de la ORC in baza Legii 359/2004);
3. Plan de situaţie 1:500 pe care se va marca vizibil traseul.
5. Poză în care să fie prezentat tipul de vehicul comercial utilizat ;
6. Carte de identitate, talon din care sa reiasa faptul ca rulota este de tip comercial;
7. Contract de inchiriere/comodat a rulotei, daca este cazul
8. Activitatea de comercializare îngheţată ,patiserie, cofetarie si de alimentatie publica necesită document de avizare sanitar-veterinară a laboratorului în care se produce ;
9. Certificat fiscal din care sa rezulte ca nu sunt datorii la bugetul local .
6. Acte necesare pentru desfasurarea de activitati comerciale în rulote comerciale care functioneaza pe proprietatea personala a persoanelor fizice sau juridice:
1. Cerere tipizată;
2. Acte firmă (certificat de înregistrare + certificat constatator cu obţinut de la ORC in baza Legii 359/2004);
3. Plan de situaţie 1:500 pe care se va marca vizibil locul amplasarii;
5. Poză în care să fie prezentat tipul de vehicul comercial utilizat ;
6. Carte de identitate, talon din care sa reiasa faptul ca rulota este de tip comercial;
7. Contract de inchiriere/comodat a rulotei, daca este cazul
8. Activitatea de comercializare îngheţată ,patiserie, cofetarie si de alimentatie publica necesită document de avizare sanitar-veterinară a laboratorului în care se produce ;
9. Certificat fiscal din care sa rezulte ca nu sunt datorii la bugetul local.
10. Extras de carte funciară pentru teren proprietate personala precum si contract de inchiriere/comodat a terenului, daca este cazul .






















 


Cerere


Către,
 Primăria comunei Crucea


Subsemnatul (a) __________________________________ cu domiciliul în localitatea ________________, judeţul ____________, strada ____________________________, nr. _______, bl. _______, sc ______, ap. ___ , legitimat cu BI/CI seria _____ nr. ____________ cod numeric personal _________________________ , în calitate de __________________ la S.C./P.F.A./Î.I./I.F. __________________________________ înregistrată la Registrul Comerţului sub nr. de înmatriculare ______/_______/_______, cu sediul social în _____________________,judeţul___________________________,str. _______________,  nr._________,

Solicit: A) ELIBERAREA                                           B) PRELUNGIREA
1.Acord de amplasare
Spatiu 1. Str…………………………………………………………..nr…………..tipul constructie…………. …………………………………….., in suprafata de……………….mp.
Profil de activitate solicitat: ……………………………………………………………………………………………………………………………………………………………………………………………………Program de functionare propus:…………………………………………………………….. …………………………………………………………………………………………………..
Mentionez că îndeplinesc următoarele condiții :
1.Datorii față de bugetul local:                      DA                             NU
2.Mentin ordinea si linistea publică:             DA                             NU
3.Voi incheia contract de salubrizare:          DA                              NU
Anexez următoarele documente: _________________________________________________________________________________________________________________________________________________________________________________________________________________________________ 
Declar pe propria raspundere ca datele inscrise in prezenta cerere sunt conforme cu realitatea si ma oblig sa va notific de indata orice modificare ulterioara.
Daca ați bifat casuța NU cererea Dumneavoastră nu va fi înregistrată!

Data _____________                                                      
                                                                                   
                                                                            Semnătura______________________

